ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Miroslav 
Priezvisko:			MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:				Belgicko
Mesto:			Brussels
Termín:			08. február 2012
Prijímajúca organizácia:  	RUROPEAN COMMISSION
Directorate of Education and Culture
Sport Unit

Adresa:			Conference Centre Albert Borschette (CCAB – AB – 3B)
Rue Frossart 36
B-1040 BRUSSELS
Belgicko

Účel cesty:			EXPERTNÁ SKUPINA „ANTIDOPING” 
-  DRUHÉ  ZASADNUTIE

Spôsob financovania: 	ZPC bola plne financovaná z rozpočtu Antidopingovej agentúry SR

3.	RÁMCOVÝ PROGRAM POBYTU

Dátum/ čas:			08. február 2012 / 09.30 - 18.50 hod.
EXPERTNÁ SKUPINA „ANTIDOPING” 
- DRUHÉ ZASADNUTIE

Navštívená organizácia:	European Commission

Kontaktované osoby:		- členovia Expertnej skupiny pre antidoping 
/ prítomných celkom 24/
				- pracovníci sekretariátu Oddelenia športu, DG EAC /6/,
				( ďalej len “Komisia”)
				  	- prizvaní pozorovatelia / 8 /

Kontaktné adresy:		členské krajiny Európskej únie

4.	PRIEBEH ROKOVANÍ

 Zahraničná  pracovná cesta  sa  uskutočnila na báze Európskej komisie, v ktorej pôsobí Slovenská republika ako členská krajina EÚ. Pracovný program bol traktovaný v nasledovných kľúčových tématických celkoch:

A)	ÚVOD A SÚHRNNÁ AKTUALIZÁCIA
	
	Európska komisia a antidoping
	Európska komisia koordinuje všetky kľúčové oblasti majúce rozhodujúci dosah na kvalitu života, rozvoj fyzických a duševných schopností a znamenajú skutočný vplyv na individuálne zdravie. Šport a jeho ďalšie napredovanie je podmienené dodržovaním jeho základných princípov, ktorých súčasťou je plná garancia rozvoja ducha športu, rešpektovanie individuálneho výkonu, rovnosť možností a fair play. Rozvoj športu v európskom rozmere je plne nadväzný na boj proti dopingu, ktorý však musí spĺňať rozmer európskeho občianskeho právneho rámca ako aj rozmer ochrany zdravia. Nárast športovej výkonnosti značne previazanej na hmotné a ekonomické parametre môže byť previazaný so zneužívaním zakázaných látok.
	
	Etablovanie Expertnej skupiny ”antidoping”
	Expertná skupina pre antidoping (ďalej len „XGAD”) bola vytvorená Výborom Európskej komisie (ďalej len „Komisia”) pre oblasť antidopingu v rámci Pracovného plánu pre šport Európskej únie na roky 2011 až 2014. XGAD bola kreovaná z dlhodobej praktickej skúseností  a potreby riešiť antidopingovú reguláciu a súčasne na neformálnej báze predošlej Pracovnej skupiny pre antidoping, ktorá riešila predmetnú problematiku antidopingu od roku 1998. Tieto skutočnosti prezentovala EK vytvorením už formálnej expertnej skupiny ”antidoping” ( rozhodnutie zverejnené Úradným vestníkom EÚ č. C162/1, zv. 54, zo dňa 1.6.2011). Prioritnou úlohou XGAD sa stala problematika vypracovania návrhu pripomienok EÚ k revízii Svetového antidopingového kódexu WADA (ďalej len „Kódex”),  ako aj ďalšie otázky antidopingovej regulácie a jej dosahu na európske spoločenstvo.

A-1)  	Predstavenie 
Pracovné zasadnutie otvoril a rokovanie viedol  p. Tomas Johansson, predsedajúci XGAD. Rokovanie sa konalo za účasti celkom zástupcov 24 krajín EU (AT, BE, BU, CY, DE,  ES, FI, FR, GE, HU, IR, IT, LV, LT, LU, MA, NL, PL, PT, RO, SK, SP, SE, UK) zástupcov Rady Európy a CAHAMA, sekretariátu Rady ministrov, Komisie športovcov EÚ,  Svetovej antidopingovej agentúry (WADA), Európskej asociácie profesionálnych hráčov, Európskeho olympijského výboru a zástupcov Nórskej vlády.

A-2) 	Odpočet Komisie
Pracovný program bol prednesený v zmysle doručenej elektronickej korešpodencie, v ďalšom nebol nijako zmenený a následne jednomyseľne schválený.
Predsedajúci prezentoval aktívnu spoluprácu expertných zástupcov členských krajín EU. Revízia Kódexu ako kľúčového smerovania XGAD bola započatá prednesením ťažiskových oblastí na jej prvom expertnom zasadnutí dňa 18. októbra 2011 a následnou priebežnou komunikačnou výmenou, ako aj doplňujúcich informácii spojeným so spracovaním celkom piatich nadväzných verzií návrhu revízie Kódexu. 

	Pôvodných osem kľúčových téz prezentovaných p. Kornbeckom ( zachovanie princípov a rámca ochrany osobných údajov, dispozície používania systému ADAMS,  register pre testovanie,  monitoring športovcov a právna asistencia, rámec kompetencií národných antidopingových organizácií a ich oprávnení, manažment výsledkov a zverejňovanie porušení antidopingových pravidiel, rešpektovanie opravných prostriedkov, harmonizácia pravidiel ) bolo prepracované do podoby piatich tématických celkov, ktoré sú z pohľadu predmetu záujmu komisie a platného právneho rámca problémovo vysoko aktuálne:

-	východiskové princípy osobných údajov
-	používanie systému ADAMS
-	registre pre testovanie a monitoring pobytu športovcov
-	spoluzodpovednosť vlád
-	zverejnenie informácií 	

	Návrh predložených téz bol konzultovaný s právnym útvarom EK a tieto zohľadňujú výraz korelácie medzi európskym právnym občianskym statusom, technicko-športovou reguláciou a politickým rámcom. 

A-3) 	Očakávania pozorovateľov
Súčasťou pracovného rokovania bola i účasť vybraných organizácií v štatúte trvalých pozorovateľov ( Rada Európy,  vláda Nórska) a mimoriadnych pozorovateľov ( Európsky olympijský výbor - EOC,  Európska asociácia elitných športovcov – EEAA, Asociácia profesionálnych hráčov – PPA, Svetová antidopingová agentúra – WADA a Európska asociácia zdravia a fitness – EHFA ), ktorí boli schválený počas prvého zasadnutia XGAD. 
Tieto organizácie boli už v minulosti pracovnými partnermi bývalej neformálnej pracovnej skupiny Komisie pre antidoping. Zástupcovia prezentovali kľúčové otázky antidopingovej regulácie, ktoré si zasluhujú prioritnú pozornosť z pohľadu dosahu predmetnej regulácie na činnosť organizácií, vnútorných regulačných mechanizmov, ako aj priameho či nepriameho dosahu na športovcov ( unifikácia pravidiel, koordinácia monitoringu pobytu športovcov a ich testovania, jednotná legislatíva, vymožiteľnosť porušení antidopingových pravidiel, zachovanie integrity športu, akceptácia statusu ľudských práva a občianskej príslušnosti, rešpektovanie profesionálnych záujmov, koordinácia zainteresovaných strán ). Tieto organizácie majú záujem nielen napomôcť rozvoju špecifickej oblasti antidopingovej regulácie, ale aj záujem tieto zmeny unifikovane uplatňovať v činnosti svojich organizácií, ako výraz ich participácie na celkovej harmonizácii pravidiel.

B)	 REVÍZIA WADA KÓDEXU

B-1) 	Sumarizácia návrhov revízie Kódexu
Predsedajúci uviedol návrh sumarizácie revízie Kódexu, ktorý bol XGAD prepracovávaný v období 19. november 2011 až 30. január 2012 preposlaný elektronickou formou v celkom piatich verziách, v ďalšom bol predmetný návrh korigovaný a následne jednomyselne schválený. Revízia Kódexu je položená na špecifikovanej problematike právneho rámca antidopingu z pohľadu štátnej správy, nadnárodnej koordinácie a nadväzného možného dosahu na občianske práva, ale aj ich ochrana z pozície štátu. Akceptácia statusu EÚ regulácie a súladnosť jej nastavenia však neznamená únik pred povinnosťami, ale také smerovanie antidopingovej regulácie, ktorá bude plne rešpektovať celý komplex občianskych práv v európskom kontexte a ich parciálnych nárokov, či oprávnení.

B-2) 	Pripomienky k finálnemu návrhu revízie Kódexu
	 Členovia XGAD následne značne obšírne diskutovali a prezentovali svoje doplňujúce pripomienky pri auditórnej úprave návrhu piatej verzie revízie Kódexu. Finálny text revízie Kódexu bol plénom jednomyseľne schválený, a tak ako bolo stanovené tento finálny návrh bude v koordinácii predsedajúceho dňa 13. februára 2012 prednesený na posúdenie a schválenie Rady EÚ. Po tomto schválení sa návrh stane záväzný a bude predmetom spoločného návrhu novelizácie Kódexu, ktorý bude predložený WADA.

C)	MANDÁT XGAD A JEHO AKTUALIZÁCIA

C-1) 	Mandát XGAD
	XGAD bola vytvorená Výborom EK špecificky pre oblasť antidopingu v rámci Pracovného plánu pre šport Európskej únie na roky 2011 až 2014 ( rozhodnutie zverejnené Úradným vestníkom EÚ č. C162/1, zv. 54, zo dňa 1.6.2011). Jej oprávnenie je smerované na prípravu návrhu pripomienok EÚ k revízii Kódexu v horizonte roka 2012, predovšetkým na báze pracovného programu predbežne troch pracovných zasadnutí ročne a priebežnej komunikačnej elektronickej výmene informácii. Toto poslanie bolo predmetným zasadnutím aktuálne čiastočne naplnené a jeho ďalšie aktivity sú viazané na zasadnutie Výkonného výboru  WADA ( Montreal, 15. máj 2012) a Nadačnej rady WADA ( Montreal, 16. máj 2012), avšak s dosahom na ukončenie procesu revízie Kódexu do novembra 2013, kedy bude jeho novelizované znenie predložené na schválenie Svetovej konferencie o antidopingu v športe.

C-2) 	Pracovné oblasti rozšírenia oprávnení XGAD
S ohľadom na priebežné plnenie kľúčového poslania XGAD viažúce sa na revíziu Kódexu je nevyhnutné riešenie aj nadväzných oblastí antidopingovej regulácie, viažúce sa na päť medzinárodných antidopingových noriem ( zoznam zakázaných látok, terapeutické výnimky, testovanie, laboratóriá a ochrana osobných údajov), ale aj ďaľších presahov do oblasti národnej legislatívy, medzinárodnej leteckej prepravy, možnej regulácie potravinových doplnkov výživy a regulačných nástrojov v organizovanom i neorganizovanom voľnočasovom športe. Z vyššie uvedeného dôvodu a s dôrazom oprávnení vyjadrených v rozhodnutí Výboru EK bude XGAD pokračovať v riešení predmetných oblastí, čo bude prednesené ako spoločné stanovisko Komisie a XGAD na schválenie Rady EÚ.

D)	RÔZNE 

D-1)	Informácie členských štátov  

Tackling Doping in Sport
	   UK Anti-Doping v spolupráci s organizáciou The World Sports Law Report ( Londýn, Twickenham Stadium, 14.-15. marec 2012 ) organizuje globálne odborné sympózium za účasti významných expertov z oblasti antidopingu, farmakológie a športového práva orientovaný na prezentáciu najnovších právnych a vedeckých poznatkov v oblasti antidopingu a presahu týchto oblastí do antidopingovej regulácie.   

	 SPORTVISION 2012
	 Anti-Doping Danmark prezentujúc aktuálne predsedajúcu krajinu EÚ – Dánsko, organizuje medzinárodnú konferenciu Sportvision 2012 ( Kodaň, 19. – 20. marec 2012 ) zameranú na aktuálne otázky antidopingu predovšetkým s dôrazom na problematiku dopingu vo fitnes.

D-2)	Následné zasadnutie XGAD     
	  Následné,  tretie  zasadnutie  XGAD sa uskutoční  v  Bruseli, predbežne dňa 14. septembra 2012. Na predmetné zasadnutie budú prizvaní schválení pozorovatelia, ako aj reprezentanti WADA.

E)	ZÁVER
   	Predsedajúci XGAD poďakoval delegátom zúčastnených členských krajín za aktívnu spoluprácu. 

1)	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	prezentovať súhlasnú účasť SR na programe EÚ nadväznom na smerovanie štátnej politiky v oblasti športu a špecificky pre oblasť antidopingu v rozsahu štátnej starostlivosti o šport,

-	aktívne sa podieľať na činnosti Expertnej skupiny pre antidoping na báze Pracovného plánu pre šport Európskej únie na roky 2011 až 2014,  

- 	zabezpečovať efektívnu realizáciu antidopingových opatrení Európskej komisie v podmienkach Slovenska pri rešpektovaní európskeho právneho rámca a princípov ochrany zdravia. 

B/	 pre Antidopingovú agentúru SR

-	v delegovanej kompetencii MŠVVaŠ SR sa aktívne podieľať na činnosti Expertnej skupiny pre antidoping v rozsahu Pracovného plánu pre šport Európskej únie na roky 2011 až 2014,  

-	zabezpečiť odbornú garanciu v oblasti antidopingu v koordinácii s ústrednými orgánmi štátnej správy, participujúcimi na správe a riadení športu,   

- 	iniciovať aktualizáciu relevantných legislatívnych krokov spätých s revíziou Svetového antidopingového kódexu WADA v zmysle návrhov Expertnej skupiny pre antidoping a odporučení  Európskej komisie, ako štátneho nástroja antidopingovej regulácie v podmienkach SR, smerujúcich k novelizácii Zákona o športe 300/2008,
 
-	iniciovať v polohe národnej antidopingovej organizácie nezastupiteľnú úlohu a profesionálny výkon antidopingových opatrení na báze ADA SR ako realizátora antidopingovej regulácie,

-	napomôcť v intenciách európskeho právneho statusu a ochrany osobných údajov plnenie záväzkov SR vyplývajúcich predovšetkým z používania systému ADAMS slovenskými športovými reprezentantami, s relevantnou akceptáciou odporúčaní EK.  

2)	ZOZNAM OBDRŽANEJ DOKUMENTÁCIE

	1/ 	
EUROPEAN COMMISSION
Directorate-General for Education and Culture
Youth and Sport
Expert Group “Anti-Doping” (XGAD)
2nd  meeting 
DRAFT AGENDA
Brussels
08 February 2011
/materiál v elektronickej forme/

	2/ 	
EUROPEAN COMMISSION
Directorate-General for Education and Culture
Youth and Sport
Expert Group “Anti-Doping” (XGAD)
2nd  meeting 
LIST OF PARTICIPANTS
Brussels
08 February 2011
/materiál v elektronickej forme/

	3/ 	
EUROPEAN COMMISSION
Directorate-General for Education and Culture
Youth and Sport
Expert Group “Anti-Doping” (XCAD)
2nd meeting 
PROPOSAL FOR AN EU CONTRIBUTION TO THE REVISION OF THE WADA CODE
Rev. 5 
Brussels
18 January 2011
/materiál v elektronickej forme/

	Vyššie uvedené materiály sú v elektronickej forme a nachádzajú sa v depozite na adrese sídla Antidopingovej agentúry SR.  

3)	PRÍNOS 

	Poznatky z pracovného stretnutia predstavujú vysoko efektívnu koordinačnú, informačnú a dokumentačnú bázu pre plnenie záväzkov SR ako členskej krajiny EÚ a následné riešenie nadväzných opatrení v oblasti antidopingovej regulácie v podmienkach Slovenskej republiky. Predmetné poznatky budú na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

4)	SP ÔSOB ZVEREJNENIA SPRÁVY 
Správa je zverejnená na webových stránkach www.minedu.sk a www.antidoping.sk, 
jej  východiská  budú  priebežne  prezentované  na  pracovných  stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 08. február 2012

Vypracoval: 	Miroslav MOTYČÍK

	Schválil:		Miroslav SIVÁČEK